recursal/SuperWikiNEXT-32B huggingface dataset:
**Gula- og Frostating lagmannsrett** var en lagmannsrett som omfattet hele Vestlandet og Trøndelag. Gula- og Frostating lagdømme var inndelt i fem lagsogn med egne rettssteder: Bergen, Bergenhus, Stavanger, Romsdal og Trondheim.

Gula- og Frostating lagmannsrett ble opprettet i 1907. Trondheim lagsogn hadde tidligere, siden 1892, tilhørt Eidsiva- og Frostating lagmannsrett. Lagmannsrettene hadde ved den straffeprosessloven som trådte i kraft i 1890, blitt opprettet for å behandle alvorlige eller påankede straffesaker.

I 1936 ble også ankesaker i sivile saker overført til lagmannsrettene, og overrettene i Oslo, Bergen og Trondheim ble lagt ned. Gula- og Frostating lagmannsrett ble samtidig delt i Gulating lagmannsrett og Frostating lagmannsrett med sete i henholdsvis Bergen og Trondheim.

Arkivene etter Gula- og Frostating lagmannsrett oppbevares ved Statsarkivet i Bergen.

Referanser
----------

1. 1 2 3  Kiil, Alf (1969). «Lagmannsrett». *Arkivkunnskap. Statsarkiva*. Oslo: Universitetsforlaget. s. 143–145. ISBN 82-00-08765-4.
2. ↑  Solbakken, Bjørn (2011). *Frå Gulatinget til Gulatings plass*. Bergen: John Grieg forlag. ISBN 978-82-533-0294-2.
3. ↑  «Domstolsarkiv». Arkivsenteret Dora. Besøkt 12. april 2023.
**Robert Douglas Stuart jr.** (født 26. april 1916 i Winnetka i Illinois, død 8. mai 2014 under reise fra Frankrike til USA) var en amerikansk forretningsmann og diplomat. Fra 1984 til 1989 var han USAs ambassadør i Norge.

Liv og virke
------------

### Bakgrunn

Robert D. Stuart var sønn av R. Douglas Stuart. Hans bestefar, Robert Stuart, var en av grunnleggerne av Quaker Oats Company.

Han ble utdannet ved Princeton University der han tok en B.A. i 1937. Han begynte så ved Yale Law School.

Som student ved Yale grunnla han i 1940 America First Committee som kjempet mot at USA skulle bryte den isolasjonistiske politikken og gå inn i andre verdenskrig.

### Forretningsmann

Stuart satt i ledelsen for familieselskapet Quaker Oats Company og var styremedlem i First National Bank of Chicago, United Airlines, Deere & Company i USA og Molson i Canada.  Han var aktiv i Det republikanske parti og satt i Republican National Committee.

Stuart var medlem i en rekke kommisjoner og styrer. I tillegg til å lede Quaker Oats satt Stuart i styrene for First National Bank of Chicago, United Airlines, Deere & Company og Molson. Stuart var aktiv i Det republikanske parti. Fra 1964 ilo 1972 var han medlem fra Illinois i Republican National Committee. Han var også aktiv i Boy Scouts of America og Chicago Urban League.

Ambassadør i Norge
Som diplomat var Stuart politisk oppnevnt. Han ble nominert til ambassadørposten i Oslo av president Ronald Reagan. Stuart presenterte sine akkreditiver den 16. oktober og tjenestegjorde fram til 17. juli 1989.

Robert D. Stuart var president i Council of American Ambassadors (CAA).

Han ble i 1995 gift med Ingegjerd Løvenskiold.

Referanser
----------

1. ↑   Social Networks and Archival Context, oppført som R. Douglas Stuart, Jr. SNAC Ark-ID w6zj2h8k, besøkt 9. oktober 2017[Hentet fra Wikidata]
2. ↑  Laurence Arnold: Robert D. Stuart Jr. , Quaker Oats chief and founder of America First, dies at 98 – Washington post, 12. mai 2014.
3. ↑  Remembering Ambassador Robert D. Stuart, Jr. – Council of American Ambassadors.
4. ↑  Robert D. Stuart (1916-) – U.S. Department of State. Office of the Historian.
5. ↑  Bruce Weber: Robert Stuart Jr. 98, Quaker Oats Chief and War Foe in 1940, Dies – New York Times, 20. mai 2014.

|  |  |  |
| --- | --- | --- |
| Forgjenger:**Mark E. Austad** | **USAs ambassadør i Norge**(1984–1989) | Etterfølger:**Loret Miller Ruppe** |

|  |  |
| --- | --- |
| Oppslagsverk/autoritetsdata | VIAF **·** LCCN
 |
Fra sentrum i byen Talcahuano
**Talcahuano** er en kommune og en havneby i regionen Biobío sentralt i Chile. Byen hadde om lag 253 000 innbyggere i 2003. Byen er en universitetsby. I tillegg finnes det fiskeindustri, oljeraffineri og Chiles viktigste marinebase.

Byen ble offisielt grunnlagt 5. november 1764, men området er først nevnt så tidlig som i 1544 da oppdageren Juan Bautista Pastene fant munningen av Bío-Bío-elven. I 1601 beordret Chiles guvernør Alonso de Ribera byggingen av et fort på stedet hvor Talcahuano i dag ligger. Byen er oppkalt etter indianerhøvdingen *Talcahueñu*.

Kommunen har et areal på 148,29 km².

Eksterne lenker
---------------

* Offisielt nettsted Rediger på Wikidata

* (en) Talcahuano – kategori av bilder, video eller lyd på Commons Rediger på Wikidata

* (en) Talcahuano – galleri av bilder, video eller lyd på Commons Rediger på Wikidata
* thno.info Arkivert 6. august 2020 hos Wayback Machine.
* ASMAR - Astillero de Talcahuano

Talcahuano

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** GeoNames **·** MusicBrainz
 |
Waskaganish, der Fort Rupert lå.
**Fort Rupert** var et befestet handelsfaktori ved James Bay. Det ble anlagt i 1668 under navnet **Fort Charles**, to år før Hudson Bay-kompaniet ble opprettet.

Posten ble etablert av Médard des Groseilliers, som første europeiske bosetning i det nordlige Canada.[] Faktoriet ble i 1670 Hudson Bay-kompaniets første handelsstasjon ved Hudson Bay.[]

Fortet ble flyttet i 1681 til en sted som var bedre fra forsvarssynspunkt. Det ble erobret av franskmennene i 1686 og de gav det navnet **Fort Saint-Jaques**. To år etter forsøkte engelskmennene å gjenerobre fortet, men ble slått tilbake.

I 1776 kom engelskmennene kom tilbake og anla en ny handelsstasjon på stedet, kalt **Rupert House** eller **Fort Rupert**. Idag ligger det lille samfunnet Waskaganish der.

Referanser
----------

1. ↑  Boréal Express: *Canada.Québec*, Éditions du Renouveau Pédagogique Inc. 1977
2. ↑  «Waskaganish». *Encyclopædia Britannica*. Encyclopædia Britannica. 19. mars 2013.
Utsyn oppover Missouri River.
**Fort Peck-demningen** er en demning som danner en kunstig innsjø i elven Missouri River ved byen Fort Peck i det nordøstlige Montana, USA. Den er en av de seks store demningene langs elven. Demningen er 75 meter høy og 6.409 meter lang. Jordfyllingens volum på 96 millioner m³ gjør den til verdens nest største jordfyllingsdam, etter Tarbelademningen i Pakistan.

Innsjøen som demmes opp er Fort Peck-sjøen *(Fort Peck Lake)* som er den femte største kunstige sjøen i USA, på 23,6 milliarder m³. Reservoaret er 216 km langt og har et areal på 64 km². Installert kapasitet i vannkraftproduksjonen er 185 MW. Årsproduksjonen er 2.2 TWh, og anlegget forsyner også området med drikkevann. Anlegget var ferdig i 1957 men ble godkjent allerede i 1933 av president Franklin D. Roosevelt.

Referanser
----------

1. ↑   Form EIA-860M, utgitt desember 2022, besøkt 20. februar 2023[Hentet fra Wikidata]
2. ↑   Form EIA-860, utgitt 2021[Hentet fra Wikidata]
3. ↑  *The World Almanac 2008*, side 741.

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** GeoNames
 |

| * v
* d
* r
Demninger i Missouri |
| --- |
| Toston **·** Canyon Ferry **·** Hauser **·** Holter **·** Black Eagle **·** Rainbow **·** Cochrane **·** Ryan **·** Morony **·** Fort Peck **·** Garrison **·** Oahe **·** Big Bend **·** Fort Randall **·** Gavins Point | USAs flagg |
***Tales*** er en serie konsollrollespill utgitt av Namco. Da serien alltid har vært mest populær i Japan, har bare noen av spillene blitt utgitte i Nord-Amerika eller Europa. Det første spillet i serien, *Tales of Phantasia*, ble laget av utviklerstudioet Wolf Team i 1994, og gitt ut i Japan ett år senere. Etter at spillet ble lansert, forlot de fleste av utviklerne Wolf Team, for å danne tri-Ace, som i dag er mest kjent for *Star Ocean*-serien. Telenet Japan, som var Wolf Teams moderselskap, fortsatte å utvikle Tales-spill, også denne gangen med Namco som utgiver. I 2003 fikk utviklerstudioet navnet Namco Tales Studio. På dette tidspunktet var bare tre av de opprinnelige Wolf Team-medlemmene igjen i selskapet: regissør Eiji Kikuchi, og musikkomponistene Shinji Tamura og Motoi Sakuraba. I 2006 solgte Telenet Japan hele sin eierandel til Namco Bandai.

Seriens særpreg
---------------

Helt siden begynnelsen, har serien vært kjent for et kampsystem som foregår i sanntid, i motsetning til de turbaserte systemene som blir brukt i de fleste andre japanske rollespill. Kampsystemet har fått navnet **Linear Motion Battle System**, ofte forkortet til **LMBS**. Spilleren kan utføre forskjellige angrep ved hjelp av ulike tastekombinasjoner. I flere av de nyere spillene i serien, kan opp til fire menneskelige deltakere slåss på lag i samme kamp.

Når bare én menneskelig spiller deltar, får spilleren kontrollen over én av figurene (ofte spillets hovedperson), mens de andre på laget blir styrt av maskinen. Man kan forflytte den spillbare figuren dit man vil, og velge hvilken motstander man vil angripe. Ofte kan både våpen, gjenstander og magi brukes til å vinne over fienden.

Flere av de nyere Tales-spillene (*Tales of the Abyss*, *Tales of Symphonia*) benytter seg av et tredimensjonalt kampsystem, mens andre holder seg til det tradisjonelle todimensjonale systemet (*Tales of Rebirth*), som ble brukt i de første spillene i serien.

Eksterne lenker
---------------

* (en) *Tales* hos Giant Bomb Rediger på Wikidata

* (en) *Tales* hos VGMdb Rediger på Wikidata

* (en) *Tales* hos MobyGames Rediger på Wikidata

Portal: Videospill
**Taleh Tahir Kazimov** (født 11. september 1983 i Baku) er en aserbajdsjansk økonom som siden 13. april 2022 har vært sentralbanksjef i Aserbajdsjans nasjonalbank. 

Kazimov har en bachelorgrad i automasjon og data fra Azerbaijan Technical University (2004), og en Master of business administration i økonomi og ledelse fra Georgia State University, som han tok sammen med Azerbaijan State Oil Academy. Denne gjorde han ferdig i 2006. I 2012 tok han et *Executive Education Program in Business Administration* ved London Business School, og i 2014 tok han et tilsvarende program ved Harvard Business School.

Han jobbet for Bank Standard CJSC i 2004 til 2006, for han jobbet som revisor for Ernst & Young fram til 2007. Etter noen måneder som direktør hos Fineko Analytics and Information agency begynte han som manager i PASHA Bank, der han ble direktør i avdelingen for finans og pengemarkeder (Treasury and Money Market Department) i 2009. Han ble med i styret i banken fra 2011, og fra 2015 til 2022 var han styreleder og administrerende direktør.

Den 13. april overtok han som sentralbanksjef i Aserbajdsjans nasjonalbank, og overtok etter Elman Rustamov, som hadde hatt denne stillingen i 27 år.

Referanser
----------

1. 1 2  Aserbajdsjan nasjonalbank - *Taleh Tahir Kazimov*, besøkt 13. juni 2022.
2. ↑  OC Media - *Aliyev replaces long-serving central bank head with loyalist*, besøkt 13. juni 2022.

Eksterne lenker
---------------

* Presentasjon hos sentralbanken
**Black site** («svart sted») er engelsk terminologi for et sted hvor det foregår hemmelige militære prosjekter, uten at de aktuelle styresmakter vedkjenner seg dem.[] I de senere år er betegnelsen mest kjent for hemmelige irregulære fengsler (*secret detention facilities*) drevet av Central Intelligence Agency (CIA), utenfor amerikansk territorium og jurisdiksjon. Slike hemmelige fengsler har vokst frem under Krigen mot terror og benyttes for irregulær fengsling uten lov og dom av motstandere som av en av partene påstås å ikke ha rett til å behandling som krigsfanger.[]

Flere slike hemmelige irregulære fengsler er knyttet til ekstraordinær bortføring gjennom observasjon av fangefly og kontroll av deres ruter. I mange tilfeller er ikke selve stedet hemmelig, men aktiviteten som foregår på stedene er stengt for innsyn. Kjente steder som brukes som irregulære fengsler er blant annet Guantánamobukten fangeleir og Bagram Theater Internment Facility. Kjente fanger som har sittet i slike irregulære fengsler er blant annet Mohamed Farag Ahmad Bashmilah, Khalid El-Masri, Abu Omar og Aafia Siddiqui. Historien til Khalid El-Masri er gjengitt i filmen *Antatt skyldig* (*Rendition*). Historien til Mohamed Farag Ahmad Bashmilah er gjengitt i enttmagasinet *Salons* artikkel *Inside the CIA's notorious «black sites»*. Historien er blant annet kjent gjennom et sivilt søksmål satt frem av American Civil Liberties Union (*ACLU*) mot Jeppesen Dataplan Inc. som er et underfirma av Boeing. Dette firmaet er påstått å være operatør for noen av flyvningene knyttet til CIAs ekstraordinære bortføringer.

I 2007 slo Europaparlamentet fast (med 382 stemmer for, 256 i mot, og 74 blanke stemmer) at hemmelige irregulære fengsler hadde blitt drevet i Polen og Romania av CIA.

Referanser
----------

1. ↑  «Inside the CIA's notorious 'black sites'», artikkel i *Salon*, 14. desember 2007 om Black sites (engelsk)
2. ↑  «EU endorses damning report on CIA», BBC 14. februar 2007
**Dèng Suī** (hanzi: 鄧綏; født 81, død 121 AD), formelt **keiserinne Héxī** (和熹皇后; hanyu pinyin: *Héxī Huánghòu*; "Den moderate og pasifiserende keiserinne") var den andre kona til Han Hedi av det kinesiske Han-dynastiet. Senere, som enkekeiserinne, tjente hun som regent for hans sønn Han Shangdi og hans nevø Han Andi, og hun ble regnet som en flittig og dyktig administrator – kanskje var hun den siste effektive herskeren av Det østlige (sene) Hàn-dynastiet, siden de senere keisere og enkekeiserinner i stor grad var udugelige herskere. Under Dèng Suīs regentskap var det naturkatastrofer og kriger med xiongnuene og qiangene, men hun klarte å hanskes med katastrofene og i stor grad avslutte krigene. Hun ble også rost for oppmerksomheten hun gav til rettssystemet for kriminelle.

Referanser
----------

1. 1 2 3 4   China Biographical Database[Hentet fra Wikidata]

|  |  |  |
| --- | --- | --- |
| Forgjenger:**Keiserinne Yin** | **漢朝皇后Hàn-dynastiets keiserinne**(102–106) | Etterfølger:**Keiserinne Yan Ji** |
**Keiserriket Vietnam** (vietnamesisk: *Đế quốc Việt Nam* eller *Việt Nam Đế quốc*) var en kortvarig marionettstat under keiserriket Japan, som styrte over hele dagens Vietnam fra 11. mars 1945 til 23. august samme år. Bảo Đại fra Nguyễn-dynastiet var landets keiser, mens Trần Trọng Kim var statsminister.

I 1940 hadde Japan invadert Fransk Indokina, men etter korte stridigheter mellom japanske og franske styrker, samarbeidet de japanske okkupantene med de franske kolonimyndighetene. I 1945 igangsatte Japan et kupp mot disse myndighetene, og presset så sine vietnamesiske allierte til å erklære landet uavhengig i det som ble keiserriket Vietnam.

Etter Japans nederlag i andre verdenskrig erklærte Hồ Chí Minh, lederen for den kommunistiske gruppa Viet Minh, landet uavhengig, men først etter en langvarig krig mot franske styrker med allierte ble Việt Nam uavhengig, og delt i to mellom det kommunistiske Nord-Vietnam og det provestlige Sør-Vietnam.

Mr Trần-trọng-Kim.

Portal: Andre verdenskrig
**Scáthach** (irsk for *den skyggeaktige*) var en krigerprinesse fra underverden Skyggenes land som trente den irske helten Cúchulainn fra Ulster i krigskunsten i henhold til Ulster-syklusen i irsk mytologi.

Bakgrunn
--------

Mytene om Scáthach er fragmentariske og stundom selvmotsigende, men en av dem mener hun var datteren av kongen av Skytia. Aoife, en annen fryktet kvinnelig kriger var etter sigende hennes søster. En kilde mener hun er mor til to sønner ved Cet og Cuar med en mann som vi ikke kjenner navnet på. Hun trener sønnene innenfor et hemmelig barlintre. En annen myte forteller at hun var mor til tre unge kvinner ved navn Lasair, Inghean Bhuidhe og Latiaran med en mann som het Douglas. Han var kanskje også far til datteren Uathach som også er lærer ved morens krigerskole.

I henhold til myten levde Scáthach i enten Alba (det senere Skottland) eller kanskje Alpene. Noen tekster forbinder henne til øya Skye på Indre Hebridene i Skottland. I 1999 hadde et turistnettsted på øya et foto av noen ruiner fra en festning som ble beskrevet som Scathachs festning.

Død
---

Scáthachs berømte elev var Cúchulainn som lærte sitt berømte kamphopp ved Scáthachs myndige ledelse og mottok det fantastiske spydet *Luin* eller *Gae Bolg* («mave-spydet») fra henne. Straks Gae-Bolg gled inn i kroppen på en fiende ville 30 mothakere åpne seg og slite maven i stykker på veg ut.

Erotikk
-------

Det er flere klare seksuelle assosiasjoner i mytene om Scáthach. Scáthach er den som innvier unge menn til krigskunsten, men er også den som gir dem «lårenes vennskap», det vil si at en eldre, mer moden kvinne innvier og rettleder de unge umodne menn i seksualitetens hemmeligheter. Hun innvigler også Cúchulainn tre ønsker ettersom hennes datter Uathach er blitt forelsket i ham og blir hans elskerinne mens han ble trent av moren. Det første ønsket er å bli trent som kriger, det andre er å gifte seg med hennes datter, og det tredje ønsket er å fortelle hans framtid. 

Når søsteren Aoife går i krig er Scáthach eller Uathach redd for ta Cúchulainn med seg i krigen i frykt for at Aoife vil drepe ham. Cúchulainn kjenner til Aoifes rykte som fryktesløs kriger og utfordrer henne til duell. Han har en fordel ettersom Scáthach har hvisket til ham om Aoifes eneste svakhet, hun verdsetter sin hest og stridsvogn høyest av alt. Duellen går som forventet til Aoifes fordel, men da distraherer Cúchulainn henne i et kritisk øyeblikk med å rope at stridsvognen er i vanskeligheter. Aoife vender hodet og da vinner Cúchulainn.

Etter at Cúchulainn har vunnet over Aoife på krigsmarken vinner han i tillegg hennes hjerte. Hun blir hans elskerinne og føder ham en sønn som kalles for Conlai. Sønnens skjebne er å bli drept av sin far.

Eksterne lenker
---------------

* Scáthach – fighter and teacher of fighters[*død lenke*]

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Se-ma-for** er et polsk animasjonsstudio grunnlagt 1947 i Łódź. Det produserer hovedsakelig dokke- og tegneserieanimasjoner for barn og voksne. 

Til animasjonsstudioets mest berømte produksjoner hører de Oscarbelønnede *Tango* samt *Peter og ulven*. Se-ma-for har blant annet produsert de kjente eventyrene *Miś Uszatek*, *Przygody misia Colargola*, *Przygód kilka wróbla Ćwirka*, *Przygody kota Filemona* og *Zaczarowany ołówek*. 

Navnet er en forkortelse av *Studio Małych Form Filmowych* («De småe filmformers studio»).

Historie
--------

Historien til Se-ma-for strekker seg tilbake til 1947, da studioets første dokkeanimasjon *Za króla Krakusa* av Zenon Wasilewski ble vist på kino. Se-ma-for har siden produsert over 1 400 filmer (derav om lag 800 dokkeanimasjoner), som har vunner over 300 priser og utmerkelser over hele verden, deriblant Oscar for Zbigniew Rybczyńskis film *Tango*. 

Flere fremragende polske artister og kunstnere har samarbeidet med studioet: Krzysztof Penderecki, Roman Polański, Zbigniew Rybczyński, Krzysztof Komeda, Michał Urbaniak, Janusz Majewski, Janusz Morgenstern, Filip Bajon, Andrzej Barański, Daniel Szczechura, Edward Sturlis, Stanisław Lenartowicz, Tadeusz Wilkosz, Marian Kiełbaszczak, Marek Skrobecki og Piotr Dumała. 

Se-ma-for er først og fremst kjent som det første og eneste dokkeanimasjonsstudioet i Polen. Denne filmteknikken ble ikke bare brukt til barneserier, men også til auteurfilmer. De mest kjente er *Schody* av Stefan Schabenbeck, *Worek* av Tadeusz Wilkosz, *Kwartecik* av Edward Sturlis, *D.I.M* av Marek Skrobecki, *Fantastyczny Sklep z kwiatami* av Paweł Partyka samt *Peter og ulven* av Suzie Templeton. Sistnevnte har blant annet vunnet hovedprisen og publikumsprisen på den viktigste animasjonsfestivalen i Annecy i Frankrike, samt Oscar i kategorien for beste animerte kortfilm.

Se-ma-for har også produsert filmer i et bredere stilistisk spekter: både eksperimentelle filmer, dokumentarer, og til og med fiksjonsfilmer.

Eksterne lenker
---------------

* Offisielt nettsted Rediger på Wikidata

* (en) Se-ma-for – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
*Se også Botany Bay (andre betydninger)*
**Botany Bay** er en landsby i distriktet Enfield, helt i utkanten av London. Det bor omkring 200 mennesker der (2007). Landsbyen er sentrert ved The Ridgeway, en vei som knytter Enfield til Potters Bar, og til motorveieCrews Hill.n M25. Enfield Chase ligger i sør og vest. Den er omtrent 1,5 km fra jernbanestasjonen ved Crews Hill.

Stedet oppsto da Chase ble omsluttet i 1777 og ble nedtegnet som Botany Bay på C.G. Greenwoods kart av 1819. Navnet er spesielt, ettersom det ikke er noen bukt (*bay*) i nærheten; stedet er langt fra sjøen. Det var tidligere en kongelig jaktstue der, men reisen fra London sentrum var så lang og vanskelig at det hevdes at et medlem av hoffet skal ha sagt at «man kan like godt reise til Botany Bay»; dette tilnavnet på stedet ble dermed tatt i bruk. Da det finnes steder kalt for Botany Bay spredt over hele England er en alternativ forklaring at disse var opprinnelige begynnelsen for domfelte som var bestemt sendt til Botany Bay i Australia.

Referanser
----------

1. ↑  Willey, Russ (2006): *Chambers London Gazetteer*
2. ↑  Mills. A.D. (2001): Oxford Dictionary of London Place Names, ISBN 0-19-860957-4, s. 26

  


|  |  |
| --- | --- |
| Oppslagsverk/autoritetsdata | GeoNames
 |
Bobby Jones, ca 1921.
***Grand Slam*** (engelsk for **storeslem**) er et uttrykk i golf som brukes om å vinne alle de viktigste turneringene (de såkalte *major*-turneringene) på en golftour i en og samme sesong. For herrer på PGA-touren og Europatouren består en storeslem i å vinne følgende fire turneringer i samme sesong:

* The Masters Tournament
* US Open Championship
* The Open Championship
* PGA-mesterskapet

«Grand Slam» i mennenes golf er et uoffisielt konsept som har endret seg over tid. I moderne tid er storeslem generelt betraktet som å vinne alle de fire største gulfturneringene i det samme kalenderåret. Før Masters ble opprettet, var de nasjonale amatørmesterskap i USA og Storbritannia betraktet som de betydelige mesterskap sammen med de to nasjonale åpne mesterskap. Innenfor dette har kun Bobby Jones fullført en storeslem. Ingen mann har noen gang oppnådd en moderne storeslem; Tiger Woods var den som kom nærmest ved å vinne alle fire fortløpende, men da over to kalenderår. Bare fem spillere har vunnet alle turneringene: Gene Sarazen, Ben Hogan, Gary Player, Jack Nicklaus og Tiger Woods.

Kvinnenes golfturneringer har også et sett av viktige turneringer. Ingen kvinne har fullført en fire turneringer og tatt en storeslem, men Babe Zaharias vant alle tre majors i 1950 og Sandra Haynie vant to majors i 1974.

I desember hvert år siden 1979 arrangerer PGA of America en spesiell to-dagers, 36-hulls slagspillkonkurranse utelukkende for de spillerne som har vunnet årets fire *major*-turneringer. Turneringen, kalt PGA Grand Slam of Golf, har en premiepott på 1 million dollar.

Se også
-------

* PGA Grand Slam of Golf
* Grand Slam (tennis)
**South African Breweries** (offisielt **The South African Breweries Limited**, ofte forkorta **SAB**) er et brygge- og tappefirma med hovedkvarter i Johannesburg i Sør-Afrika, og et helheid datterselskap av SABMiller. Det er det dominerende bryggeriet i Sør-Afrika, med en markedsandel på rundt 98 %.

Firmaet ble grunnlagt i 1895 som Castle Breweries for å betjene et økende marked av gruvearbeidere og prospektere i og rundt Johannesburg. To år seinere ble det det første industrifirmaet til å bli lista opp på børsen i Johannesburg, og året etter ble det lista opp på børsen i London. I 1950 flytta SAB hovedkvarteret sitt fra London til Sør-Afrika. Fra og med 1990-tallet utvida selskapet internasjonalt, og gjorde flere oppkjøp i både U-land og I-land. I 1999 danna de et nytt britiskbasert holdingselskap, SAB plc, og flytta primærlistinga si til London. I mai 2002 kjøpte SAB plc Miller Brewing Company, og danna SABMiller.

SAB driver sju bryggerier i Sør-Afrika, med en årlig kapasitet på 3,1 milliarder liter. Deres største ølmerker er Carling Black Label, Castle Lager, Castle Lite, Castle Milk Stout og Hansa Pilsener. Brusavdelinga deres, Amalgamated Beverage Industries, er den største produsenten og distributøren av Coca-Cola-merker i sørlige Afrika. De eier også et humleproduksjonsselskap (The South African Breweries Hop Farms), et byggproduksjonsselskap (The South African Breweries Barley Farms), et byggmaltingselskap (The South African Breweries Malting), og holder 60 % av aksjene i Coleus Packaging.

Referanser
----------

1. ↑  «Management Arkivert 4. juni 2013 hos Wayback Machine.». The South African Breweries Ltd. Henta 12. juli 2013]
2. 1 2 3 4 5  «Overview Arkivert 24. juli 2013 hos Wayback Machine.». The South African Breweries Ltd. Henta 12. juli 2013]
3. ↑  Jonathan Cable (13. mars 2007). «SABMiller says Heineken calls time on Amstel license Arkivert 28. februar 2013 hos Wayback Machine.». Reuters.com. Henta 14. juli 2013.
4. 1 2  SABMiller. «Heritage». Henta 14. juli 2013.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
«Kew» har flere betydninger.

**Kew** er en bydel i Melbourne i Australia. Den ligger 6 km øst for Melbourne sentrum og ligger i lokalstyret City of Boroondara. Ved folketellingen i 2006 hadde Kew 22 516 innbyggere.

Kew hadde tidligere status som City, men ble slått sammen med Hawthorn og Camberwell i 1994 til City of Boroondara. Bydelen grenser til elva Yarra i vest og nord, Hawthorn i sør og Balwyn i øst. Kew er en av Melbournes rikeste bydeler med en mengde viktorianske og art deco villaer i alléer. Dette vises også i boligprisen som er to ganger høyere enn gjennomsnittet i Melbourne.

Historikk
---------

Som følge av den europeiske bosetningen i Australia ble området Kew ligger i krongods. I 1851 ble krongodset solgt og en av kjøperne, Nicholas Fenwick, delte opp eiendommen sin i tomter og døpte området etter Kew i London. Området ble fort ettertraktet for overklassen i Melbourne. 

I 1887 åpnet en sidelinje fra Hawthorn jernbanestasjon til Kew. Denne linjen ble stengt i 1957.

Utdanning
---------

* Carey Baptist Grammar School
* Methodist Ladies' College
* Xavier College
* Genazzano FCJ College
* Trinity Grammar School
* Ruyton Girls' School

Transport
---------

Kew betjenes av flere trikkelinjer. Blant annet nummer 16 som har endeholdeplass ved Kew Junction.

| * v
* d
* r
Bydeler i City of Boroondara i Melbourne |
| --- |
| Ashburton **·** Balwyn **·** Balwyn North **·** Camberwell **·** Canterbury **·** Glen Iris **·** Hawthorn **·** Hawthorn East **·** Kew **·** Kew East **·** Mont Albert **·** Surrey Hills |


|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Brysthinnekreft** (mesoteliom) er en sjelden sykdom, og kreftformen er nært knyttet til arbeid med asbest.

Brysthinnen dekker lungene og danner brysthinnesekken. Brysthinnesekken består av to glatte slimhinner med spesialceller som produserer væske. Denne væsken letter lungenes bevegelighet og normalfunksjon.

Brysthinnekreft sprer seg som regel lokalt i brysthulen. Det kan ta lang tid før den eventuelt sprer seg til andre steder i kroppen.

Prognosen er avhengig av om tilstanden er lokalisert eller har spredt seg videre i kroppen. Sykdomsutbredelsen, pasientens alder og allmenntilstand samt kreftens celletype er avgjørende faktorer.

Symptomer
---------

Brysthinnekreft gir ofte diffuse symptomer:

* kortpustethet
* vage brystsmerter
* heshet
* dårlig appetitt
* vekttap
* slapphet

Omfang
------

I Norge var det 74 mennesker som fikk brysthinnekreft i 2005. Av disse var det 67 menn og 7 kvinner. (Kreftregisteret). Brysthinnekreft kan være forbundet med langvarig arbeid med asbest. I slike saker kan det fremmes krav om yrkesskadetrygd og -erstatning gjennom trygdekontoret.

Behandling av brysthinnekreft
-----------------------------

Det er per i dag ingen standardbehandling for pasienter med brysthinnekreft. Kirurgi brukes sjelden, og bare hvis sykdommen er svært begrenset. Noen ganger kan mindre inngrep gjøre sykdomstilstanden lettere.
Strålebehandling og cellegiftbehandling kan også være aktuelle behandlingsmetoder.

Eksterne lenker
---------------

* Kreftforeningen/kreftformer Arkivert 7. juni 2007 hos Wayback Machine.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

| * v
* d
* r
Kreftformer |
| --- |
| 
* Benmargskreft
* Benvevskreft
* Blodkreft
* Bløtvevskreft
* Brysthinnekreft
* Brystkreft
* Bukspyttkjertelkreft
* Eggstokkreft
* Endetarmskreft
* Hjernesvulst
* Hudkreft
* Lever-/gallekreft
* Livmorhalskreft
* Lungekreft
* Lymfekreft
* Magekreft
* Malignt melanom (føflekkreft)
* Nyrekreft
* Prostatakreft
* Skjoldkjertelkreft
* Spiserørskreft
* Tarmkreft
* Testikkelkreft
* Urinveiskreft
* Øyekreft

 |  |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Britannica **·** LCCN **·** BNF **·** BNF (data) **·** NDL
 |
Grand Trunk Road (på avsnittet Ambala–Delhi) ca. 1900
**Grand Trunk Road** (kortform *GT Road*) er det engelske navnet på en viktig ferdselsåre i Sør-Asia. Den er blant de eldste og viktigste veiene i Asia.[] Den 2500 km lange veien følger i stor utstrekning det nordindiske slettelandet og har i århundrer vært ferdselsvei mellom det som i dag er statene Pakistan, India og Bangladesh.[]

Start- og sluttpunktene for Grand Trunk Road er i vest Khyberpasset og i øst Sonargaon. Fra Peshawar i Pakistan løper veien gjennom Rawalpindi og Lahore til den indisk–pakistanske grenseovergangen Wagah. I India fører den gjennom byer som Amritsar, Ambala, New Delhi, Kanpur, Allahabad, Varanasi og Kolkata. I Bangladesh ender den i Sonargaon i distriktet Narayanganj. 

I India, med storparten av veien, har den mellom Kolkata og Delhi betegnelsen National Highway 2 (NH-2), mens avsnittet mellom Delhi og Wagah heter NH-1.

Historie
--------

Allerede under Maurya-riket i antikken ble veien benyttet blant annet av grekerne.[] På 1500-tallet ble veien utbygd av sultan Sher Shah for å skape en forbindelse mellom Agra, hans residensby, og Sasaram, hans hjemby. Den ble kalt *Sarak-i-Azam* («Kongsveien»), og den ble grunnstammen i Grand Trunk Road.[]

Med tiden ble veien meget betydningsfull som overregional handelsvei.[] Kort etter at den ble etablert, ble den utstyrt med mange karavanseraier. Og det ble videre plantet mange trær langsetter for å gi de veifarende skygge. Veien bedret regionenes infrastruktur, og ble også brukt som hærvei, til rask forflytning av militære styrker. Kort etter at den var ferdig, ble den ytterligere utvidet, vestover til Multan og østover til Sonargaon i Bengal. 

Etter Sher Shahs død i 1545 ble veien forlenget vestover, slik at den førte gjennom Khyberpasset i Hindukush til Kabul i dagens Afghanistan. Under det britiske styre – da også kalt *Long Walk* – ble veien utvidet til Kolkata og Peshawar.

Ved Indias deling i 1947, da Pakistan ble etablert, var Grand Trunk Road åsted for et av de største flyktningdramaer i moderne historie[], da hinduer flyktet mot midten, inn i dagens India, og muslimer utover til Pakistans østlige og vestlige deler.

Litteratur
----------

* Farooque, Abdul Khair Muhammad (1977). *Roads and Communications in Mughal India*
* Weller, Anthony (1997). *Days and Nights on the Grand Trunk Road: Calcutta to Khyber* Marlowe & Company.
* Rudyard Kipling: *Kim*. Elektronische Kopie auf dem Gutenberg-Projekt. (Schauplatz ist die *Grand Trunk Road*)

Eksterne lenker
---------------

* (en) Grand Trunk Road – kategori av bilder, video eller lyd på Commons Rediger på Wikidata
* Artikkel www.lonelyplanet.com


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** NKC
 |
**Montalto di Castro kjernekraftverk** (italiensk: *Centrale nucleare Montalto di Castro*) var et kjernekraftverk i kommunen Montalto di Castro i Italia. Det skulle i prinsippet bruke vann fra Tyrrenhavet som kjølemiddel. Byggingsprosjektet startet i 1974, men anleggets to reaktorer ble aldri satt i kommersiell drift. Byggingen var nesten ferdig i 1988, men da ble planen om å igangsette reaktorene skrinlagt. Grunnen til dette var at italienske myndigheter ble skremt av den katastrofale Tsjernobylulykken som hadde funnet sted to år tidligere. Regjeringen bestemte da å stenge alle kjernekraftverk i Italia. 

Anlegget hadde to kokvannsreaktorer (BWR) som tilsammen hadde en installert maksimal elektrisk effekt på 2 018 MW.

Referanser
----------

1. ↑  .
2. ↑  (en) *IAEA - PRIS database - Nuclear Power Reactor Details - MONTALTO DI CASTRO-1* Arkivert 11. september 2010 hos Wayback Machine..
3. ↑  (en) *IAEA - PRIS database - Nuclear Power Reactor Details - MONTALTO DI CASTRO-2* Arkivert 4. juni 2011 hos Wayback Machine..

Eksterne lenker
---------------

* Bilde av anleggets ene falleferdige reaktorblokk
* Kjernekraft i Italia på UICs nettside
* Kjernekraft i Italia på world-nuclear.org Arkivert 11. juni 2020 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Li** (kinesisk: 澧县 ; pinyin:  *Lǐ Xiàn*) er et fylke i provinsen Hunan i Folkerepublikken Kina. Det er underlagt byprefekturet Changde.

Befolkningen var på 877585 innbyggere i 1999.

Kulturminner
------------

Det neolittiske Chengtoushan-funnstedet (*Chengtoushan yizhi*, 城头山遗址), Pengtoushan-funnstedet (*Pengtoushan yizhi*, 彭头山遗址 – det navnegivende funnstedet for den neolittiske Pengtoushankulturen) Bashidangfunnstedet (*Bashidang yizhi*, 八十垱遗址, også av Pengtoushankulturen), og slekten Yus minnebue (*Yujia beifang*, 余家碑坊), er oppførte på Folkerepublikken Kinas liste over kulturminner.

Samferdsel
----------

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Litteratur
----------

* Sarah Allan (utg.): *The Formation of Chinese Civilization: An Archaeological Perspective*, ISBN 0-300-09382-9
* Charles Higham: *The Bronze Age of Southeast Asia*, ISBN 0-521-56505-7
* Miriam T. Stark (utg.): *Archaeology of Asia*, ISBN 1-4051-0213-6

Eksterne lenker
---------------

* Lokalregjeringens offisielle sider
* Infoside
* Chengtoushan Site
* Li xian Chengtoushan yizhi
* Neolithic Site at Pengtoushan and Bashidang of Li County
* Pengtoushan yizhi

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
Montana Mobile i Bredgade i København
**Montana** er et dansk møbelfirma som ble grunnlagt av forretningsmann og kunstsamler Peter Joakim Lassen i 1982.

Design og produksjon
--------------------

Montana produserer i tillegg til reolsystemer, skap, bord og stoler som f.eks. Verner Pantons *Tivolistol*. Firmaet har også produsert utstillingsrom som *Montanasalen* for Det Kongelige Bibliotek i København.

Design og produksjon foregår til daglig i Hårby på den danske øya Fyn. Siden 2009 har Montana hatt sin danske marketingsavdeling i *Pakhus 48* i *Københavns Frihavn*. Montanas største markeder ligger pr. 2013 i de nordiske landene samt i Benelux, Sveits og Tyskland.

Montanas Litteraturpris
-----------------------

I samarbeide med Dagbladet Information og Testrup Højskole utdeler Montana årlig Montanas Litteraturpris til en nyskaper innenfor sin genre.

Referanser
----------

1. ↑  *Peter J. Lassen*, danishdesignstore.com. Besøkt 25. juni 2013
2. ↑  *Montana Møbler A/S sponsorerer Skatkammer på Det Kongelige Bibliotek*, base.kb.dk. Besøkt 25. juni 2013 Arkivert 12. august 2007 hos Wayback Machine.
3. ↑  *Nyt showroom i København*, montana.dk. Besøkt 25. juni 2013 Arkivert 18. juli 2011 hos Wayback Machine.
4. ↑  *Montanas Litteraturpris*, montana.dk. Besøkt 22. nov. 2013 Arkivert 2. januar 2015 hos Wayback Machine.
5. ↑  *Montanas Litteraturpris*, denstoredanske.dk. Besøkt 22. nov. 2013

Eksterne lenker
---------------

* *Montanas hjemmeside. Besøkt den 25. juni 2013*

Portal: Danmark

|  |  |
| --- | --- |
| Oppslagsverk/autoritetsdata | VIAF
 |
**Kim Yong-chun** (født 4. mars 1936 i Kangwon, død 16. august 2018) var en nordkoreansk offiser og kommunistisk politiker.

Han studerte ved Frunse-militærakademiet i Moskva og ved Mangyŏngdae (det senere Kim Il-sungs militære universitet) i Pyongyang. Han hadde grad av visemarskalk i Den koreanske folkearmé. Han var partisekretær i Koreas arbeiderpartis avdeling i Sør-Pyongyan i 1960-årene og ble medlem av Arbeiderpartiets sentralkomité i 1986. I 1988 ble Kim og generalstabssjef O Kuk-ryol sparket etter disputter med forsvarsminister O Jin-u.

Kim Yong-chun kom tilbake i 1990-årene, da han ble forfremmet til general. I 1995, etter at O Jin-u døde, ble han forfremmet til visemarskalk, og satt som generalstabssjef 1995–2007. Han ble viseformann i Den nasjonale forsvarskommisjon i 2007, medlem av Den øverste folkeforsamlingen i 2009 og medlem av Arbeiderpartiets politbyrå i 2010.

Kim Yong-chun skal ha stått Kim Jong-il nært. Kim Yong-chuns rang i begravelseskomiteen til Kim Jong-il, like etter medlemmene av politbyråets stående komité, vitnet om Kims mektige posisjon i det nye lederskapet. Kim var Nord-Koreas forsvarsminister 2009–2012. Fra april 2012 var han sjef for sivilforsvaret.

Referanser
----------

1. ↑   pantheon.world, besøkt 9. oktober 2017[Hentet fra Wikidata]
2. ↑  «Marshal of KPA Kim Yong Chun dies at 82». Xinhua. 17. august 2018. Arkivert fra originalen 17. august 2018. Besøkt 18. august 2018.
3. ↑  «Kim Yong Chun (Kim Yo’ng-ch’un)» **(engelsk)**. North Korea Leadership Watch. Besøkt 29. november 2012.
4. ↑  *The Pyongyang Times* (2. oktober 2010), s. 4.
5. ↑  Kim, Jack (11. februar 2009). «North Korea's Kim Jong-il names new defence minister» **(engelsk)**. Reuters. Arkivert fra originalen 1. februar 2013. Besøkt 29. november 2012.
6. ↑  «Ny forsvarsminister i Nord-Korea». *Vårt Land* **(norsk)**. NTB: 11. 12. april 2012.

Portal: Korea
***Three Fingered Jenny*** er en amerikansk stumfilm fra 1916, regissert av Edward J. Le Saint.

Handling
--------

På værelset sitt ved Monumental Hotel forteller Lord John om alt som skjedde natten før, når han måtte redde Maida Odell. Hun hadde insistert på å bli medlem av Grey Sisterhood. Men Lord John var overbevist om at det var noe som ikke stemmer, og han utsetter derfor sin planlagte avreise til Europa. Han får tak i Paul Teano, og instruerer ham til å ta fotografier av visse fingeravtrykk som Lord John hadde oppdaget på en merkelig boks oppdaget under sengen hans. Lord John forklarer også til Paul at to netter tidligere hadde to fremmede kvinner, kledd i draktene til det Grey Sisterhood, overnattet ved et rom tvers over gangen for ham. Men i løpet av natten hadde noen kommet seg inn på hans eget værelse, og stjålet visse diagrammer fra ham.

The Grey Sisterhood er under oppsyn av en merkelig, ukjent kvinne, og skal visstnok være en organisasjon som arbeider med veldedighet. Det er også kjent at denne merkelige kvinnen er søsteren til en Rameses, en egyptisk hypnotisør. Det blir også antydet at Rameses har utøvd en merkelig, usporbar innflytelse over Maida Odells mumie, som Rameses vet inneholder verdifulle edelsteiner. Lord John ankommer Odell-familiens hjem, hvor han blir nektet adgang til Maida. I mellomtiden har Paul Teano gjort en oppsiktsvekkende oppdagelse.

I rommet på andre siden av gangen hadde Paul oppdaget avtrykket av en kvinnes hånd med bare tre fingre. Dette fotograferer han sammen med fingeravtrykk av en barnehånd inni den merkelige boksen. Det viser seg at Paul tidligere hadde bodd i Italia sammen med sin kone, Jenny. Men en dag forsvant hun sammen med barnet deres, Nickie. Paul kom deretter til Amerika for å leter sin kone. Men Jenny var også medlem av Grey Sisterhood. Den kvelden invaderer Lord John og Paul søsterskapets hovedkvarter. Lord John klarer ikke å redde Maida, men de finner igjen Jenny. Men hun forklarer at organisasjonen fremdeles holder sønnen hennes, Nickie, fanget. Hun ønsker derfor å vende tilbake til søsterskapet, for å hindre at barnet hennes lider alt for mye i hennes fravær.

Skuespillere
------------

* William Garwood som Lord John
* Stella Razeto som Maida Odell
* Carmen Phillips som Jenny
* Malcolm Blevins som Richard Wayne
* Laura Oakley

Referanser
----------

1. ↑  LORD JOHN IN NEW YORK

Eksterne lenker
---------------

* (en) *Three Fingered Jenny* på Internet Movie Database Rediger på Wikidata
**Peter Heine Nielsen** (født 24. mai 1973 i Holstebro) er en dansk stormester i sjakk. 

På FIDEs offisielle rankingliste per april 2015 hadde han en FIDE-rating på 2655 ratingpoeng. Han var med dette nr 104 i verden og Nordens tredje sterkeste etter Magnus Carlsen og Jon Ludvig Hammer. Hans beste rating var 2700, i juli 2010, en poengsum som gjorde han til den 37. høyest rangerte spilleren på det tidspunkt.

Nielsen er fast ansatt som trener og sparringpartner for Magnus Carlsen. Han er også en personlig venn av Viswanathan Anand, og han har analysert sjakk med Anand over en periode på ti år.

Nielsen deltok i blind- og hurtigsjakkturneringen Melody Amber 18. mars–30. mars 2006. 

Under oppkjøringen til dette vant han blindsjakkturneringen Fibertex Cup 2006, der han slo Magnus Carlsen i finalen.

Referanser
----------

1. 1 2   Gemeinsame Normdatei, GND-ID 1046397907, besøkt 14. august 2015[Hentet fra Wikidata]
2. ↑  Strøm, Ole Kristian (12. oktober 2014). «Han er personlig venn med Anand - men nå skal han hjelpe Carlsen». vg.no. Besøkt 2. oktober 2016.
3. ↑  Fibertex: Resuktater Arkivert 10. oktober 2006 hos Wayback Machine.

Eksterne lenker
---------------

* (en) Peter Heine Nielsen – FIDE Rediger på Wikidata

* (en) Peter Heine Nielsen – chessgames.com Rediger på Wikidata

* (en) Peter Heine Nielsen – OlimpBase Rediger på Wikidata

* (en) Peter Heine Nielsen – 365Chess.com Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Geni **·** VIAF **·** GND **·** LCCN **·** ISNI
 |
**Peter Hommelhoff** (født 1942 i Hamburg) er en tysk jurist, som var rektor ved Ruprecht-Karls-Universität Heidelberg fra 2001 til 2007.

Utdannelse og karrière
----------------------

Efter Abitur (artium) i Hamburg studerte Hommelhoff jus ved Freie Universität Berlin, Universität Tübingen og Albert-Ludwigs-Universität Freiburg. Efter den første (1968) og annen (1971) juridiske statseksamen var han virksom som advokat i Freiburg. I 1973 tok han doktorgraden i Freiburg, og ble året efter vitenskapelig assistent hos Marcus Lutter ved Ruhr-Universität Bochum. Her habiliterte han seg med et arbeide om konsernledelsesplikter.

Hommelhoff var først professor ved Universität Bielefeld. I 1990 fikk han en lærestol ved Heidelberg-universitetet, og ble i 2001 valgt til rektor.

Han er talsmann for universitetene og visepresident i den nasjonale universitets- og høyskolerektorkonferansen. Han mottok Max-Planck-forskningsprisen for internasjonalt samarbeide i 1997, og ble i 2002 utnevnt til æresdoktor ved Det jagellonske universitet i Kraków og i 2005 ved universitetet i Montpellier. I desember 2005 mottok han også Leo Baeck-prisen fra Zentralrat der Juden in Deutschland.

Han er gift og har to barn. Hommelhoff er medlem av det liberale partiet FDP.

Hommelhoff har skrevet en rekke bøker, artikler og kommentarer innenfor selskapsrett o.a.

Utmerkelser
-----------

* 1999: Æresmedalje ved Det jagellonske universitet i Kraków
* 2002: Æresdoktor ved Det jagiellonske universitet i Kraków
* 2005: Utmerkelse fra den polske regjering for «særlige fortjenester for å fremme Polen i utlandet»
* 2005: Æresdoktor ved universitetet Montpellier I, Frankrike
* 2005: Leo-Baeck-Preis fra Zentralrat der Juden in Deutschland

Referanser
----------

1. ↑   Gemeinsame Normdatei, besøkt 11. desember 2014[Hentet fra Wikidata]

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC **·** NKC
 |
**Aspidimorphini** er en gruppe av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

Middelsstore, brede, gjerne brokete fargede bladbiller. Kroppen er dekket av pronotum og dekkvinger som danner et skjold, dette er hvelvet og ikke så flatt som hos mange andre skjoldbiller. Hodet er lite, antennene tynne og rundt halvparten så lange som kroppen, som er oval. Pronotum er noe rundet, beina forholdsvis korte.

Levevis
-------

Både larver og voksne lever på planter og eter fra dem. Denne gruppen lever for det meste på bananplanter, bambus og planter i ingefærfamilien.

Utbredelse
----------

Gruppen er utbredt i Afrika og Asia.

Systematisk inndeling
---------------------

 *Aspidimorpha nigromaculata*
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
					- stamme **Aspidimorphini** Chapuis, 1875
						* slekten *Aspidimorpha* Hope, 1840
						* slekten *Conchyloctenia* Spaeth, 1902
						* slekten *Hybosinota* Spaeth, 1909
						* slekten *Laccoptera* Boheman, 1855
						* slekten *Mahatsinia* Spaeth, 1919
						* slekten *Nilgiraspis* Spaeth, 1932

Litteratur
----------

Eksterne lenker
---------------

* (en) *Aspidimorphini* hos ITIS Rediger på Wikidata

* (en) *Kategori:Aspidimorphini* – bilder, video eller lyd på Wikimedia Commons Rediger på Wikidata

* *Aspidimorphini* – detaljert informasjon på Wikispecies Rediger på Wikidata
***Mountain Dew*** er en amerikansk stumfilm fra 1917, regissert av Thomas N. Heffron.

Handling
--------

Magasin-skribent J. Hamilton Vance reiser til fjellene i Kentucky for å skrive de neste historiene sine. Han forelsker seg snart i Roxie Bradley, datteren til en ulovlig produsent av hjemmebrent. Vance ble først betraktet med mistenksomhet av de lokale innbyggerne. Men til slutt vinner Vance deres tillit, og blir utnevnt til lærer ved den lille skolen i området.

Men den tidligere læreren, ergerlig fordi han mener at Vance har trengt seg inn på hans domene, forsøker å skyte Vance gjennom vinduet på skole-bygningen. Men Roxie avskjærer kulen, og Vance pleier skadene hennes. Dette fører til misunnelse hos Lily Bud Raines, som finner på et rykte om at Vance i virkeligheten er en føderal agent som befinner seg i området for å spionere på alle hjemmebrent-produsentene. De planlegger derfor å ta hevn på Vance.

Skuespillere
------------

* Margery Wilson som Roxie Bradley
* Charles Gunn som J. Hamilton Vance
* Thomas Washington som Roosevelt Washington
* Al W. Filson som Squire Bradley
* Jack Richardson som Milt Sears
* Aaron Edwards som Lafe Grider
* Mary Boland som Lily Bud Raines

Referanser
----------

1. ↑  ; besøksdato: 8. april 2016.
2. ↑  Mountain Dew
3. ↑  MOUNTAIN DEW

Eksterne lenker
---------------

* (en) *Mountain Dew* på Internet Movie Database Rediger på Wikidata

* (en) *Mountain Dew* på AllMovie Rediger på Wikidata

* (en) *Mountain Dew* på American Film Institute Rediger på Wikidata

* (en) *Mountain Dew* på Silent Era Rediger på Wikidata